MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARI O AMB CONTRACTE LABORAL INDEFINIT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/24028)
  + [Valencià](/va/acuerdo/24002)






Selector de idioma

Leer

* [Español](/es/acuerdo/24192)
* [Valencià](/va/acuerdo/24068)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARI O AMB CONTRACTE LABORAL INDEFINIT[Butlletí Oficial Universitat d'Alacant](/ca/Publicacion)
==========================================================================================================================================================================================================================================

Secretaria General

Butlletí Oficial Universitat d'Alacant





MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARI O AMB CONTRACTE LABORAL INDEFINIT

Data d'aprovació
:   31/03/2022

Data de publicació
:   01/04/2022

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/24259)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/24459)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/24110)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARI O AMB CONTRACTE LABORAL INDEFINIT&url=https://www.boua.ua.es/va/acuerdo/24704)

**Títol:** MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARI O AMB CONTRACTE LABORAL INDEFINIT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 31 de març de 2022

El Consell de Govern de la Universitat d'Alacant, en la sessió ordinària del dia 31 de març de 2022, ha aprovat per unanimitat la modificació de la Normativa de la Universitat d'Alacant per la qual es regula la dedicació docent del personal docent i investigador funcionari o amb contracte laboral indefinit.

MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULA LA DEDICACIÓ DOCENT DEL PERSONAL DOCENT I INVESTIGADOR FUNCIONARI O AMB CONTRACTE LABORAL INDEFINIT

Es modifica la Normativa de la Universitat d'Alacant per la qual es regula la dedicació docent del personal docent i investigador funcionari o amb contracte laboral indefinit, aprovada pel Consell de Govern amb data 27 de febrer de 2013 (BOUA d'1 de març de 2013), modificada per Acord del Consell de Govern amb data 20 de juliol de 2018 (BOUA de 27 de juliol de 2018), en els termes següents:

Primer. S'afegeix un nou apartat dos en l'exposició de motius, que queda redactat en els termes següents:

« II.

D'acord amb l'article 2, apartat 5.6 del Reial decret 1086/1989, de 28 d'agost, sobre retribucions del professorat universitari i l'article 6.1 del Reial decret 310/2019, de 26 d'abril, pel qual es regula el règim retributiu del personal investigador funcionari de les escales científiques dels organismes públics d'investigació de l'Administració General de l'Estat i es crea la Comissió Avaluadora de l'Exercici de l'Activitat Cientificotecnològica, el personal funcionari de carrera dels cossos docents universitaris i el personal investigador funcionari de carrera, respectivament, tenen dret a percebre un complement de productivitat per l'activitat investigadora realitzada sotmesa a avaluació cada sis anys.

A l'efecte de garantir la igualtat efectiva entre dones i homes i l'equitat i la igualtat d'oportunitats en els processos d'avaluació de l'esmentada activitat investigadora, la Direcció de l'Agència Nacional d'Avaluació de la Qualitat i Acreditació, mitjançant la Resolució d'1 de desembre de 2020, fa públics els criteris i principis d'equitat i d'igualtat d'oportunitats en les avaluacions del professorat universitari i personal investigador.

En aquest sentit, s'estableix la possibilitat que el personal esmentat que estiga gaudint del permís de maternitat o paternitat, que estiga en situació d'excedència per a atendre la cura de filles, fills o d'altres familiars en primer grau a càrrec seu, o per raó de violència de gènere, puga prorrogar l'últim sexenni viu un any per cada permís o excedència gaudit, sempre que aquests permisos i excedències hagen tingut lloc dins del període corresponent als últims sis anys des de l'últim sexenni concedit.

Per tot l'anterior, es modifica la Normativa de dedicació docent de la Universitat d'Alacant a fi de garantir l'aplicació efectiva de mesures que procuren, garantisquen i promoguen la igualtat efectiva del personal docent i investigador que estiga en aquestes situacions.»

Segon. S'afegeix un nou apartat tres en l'exposició de motius, que queda redactat en els termes següents:

« III.

A conseqüència de la crisi sanitària provocada per la COVID-19 i, en particular, durant els mesos de confinament, es va produir, en alguns casos, un augment considerable en la productivitat investigadora, mentre que en altres, les dificultats de conciliació derivades del confinament van comportar un alentiment en la productivitat investigadora. No obstant això, aquesta intensificació va desencadenar un increment de la taxa d'enviaments d'articles d'investigació i, en conseqüència, el col·lapse i la demora de les corresponents publicacions en les editorials. Per tot això, s'afegeix amb caràcter excepcional, de manera temporal i per una sola vegada, un any de pròrroga del sexenni viu justificat en la situació derivada de la COVID-19.»

Tercer. Es modifica l'article 2.1, que queda redactat en els termes següents:

«2.1. Nombre de períodes de l'activitat investigadora reconeguda de conformitat amb el Reial decret 1086/1989, de 28 d'agost, sobre retribucions del professorat universitari, l'avaluació positiva del qual per la Comissió Nacional Avaluadora de l'Activitat Investigadora (d'ara en avant, CNEAI) haja donat lloc a la percepció del complement de productivitat previst en l'article 2.4 d'aquest reial decret. Aquest nombre de trams d'investigació s'usarà per a establir la dedicació docent inicial del personal docent i investigador funcionari en règim de dedicació a temps complet.»

Quart. Es modifica la lletra b) de l'article 4.2, que queda redactada en els termes següents:

«b). L'equivalent en anys corresponent als dies en què s'haja estat en situació d'incapacitat temporal, s'haja exercit un càrrec unipersonal en la Universitat d'Alacant ponderat pel percentatge de reducció aplicable a cada càrrec, s'haja estat en situació de serveis especials, s'haja estat contractat en règim de dedicació parcial ponderat pel 50 %, o s'hagen exercit tasques de representació sindical en la Universitat d'Alacant ponderat pel percentatge de reducció aplicable sempre que aquest siga superior o igual al 33 %. En el cas que diverses d'aquestes situacions s'encavalque en el temps, es considerarà únicament la situació que supose un còmput més elevat de dies. Aquests dies s'obtindran:

b.1) Per a la determinació de l'últim tram d'investigació viu, a partir de la data més pròxima entre l'establida per l'últim període d'investigació avaluat favorablement i l'establida en l'apartat 1 d'aquest article.

b.2) Per al càlcul del nombre de trams d'investigació possibles, a partir de la data establida en l'apartat 1 d'aquest article.

L'equivalent en anys s'obtindrà, en cada cas, dividint els dies aplicables per 365 i estarà limitat a sis anys. La fracció decimal resultant s'arredonirà per excés si és superior o igual a 0,5.»

Cinquè. S'afegeix una nova lletra c) a l'article 4.2, que queda redactada en els termes següents:

«c) El personal que estiga gaudint dels permisos de maternitat o paternitat, que estiga en les situacions administratives d'excedència per a atendre la cura de filles, fills o d'altres familiars en primer grau a càrrec seu, o per raó de violència de gènere, podrà prorrogar l'últim sexenni viu un any per cada permís o excedència gaudit, sempre que aquests permisos i excedències hagen tingut lloc dins del període corresponent als últims sis anys des de l'últim sexenni concedit. Igualment serà aplicable aquesta mesura a les persones que sol·liciten per primera vegada un sexenni d'investigació.»

Sisè. S'afegeix una nova disposició addicional única, que queda redactada en els següents termes:

«Disposició Addicional única:

Les persones que, en el moment d'entrar en vigor la present modificació, tingueren un sexenni viu, amb caràcter excepcional i per una sola vegada, podran prorrogar en un any el referit sexenni viu a conseqüència de la situació provocada per la pandèmia COVID-19. Igualment serà aplicable aquesta mesura a les persones que sol·liciten el primer tram d'investigació possible en el qual haurà d'estar inclòs l'any 2020.»





[Carretera Sant Vicent del Raspeig s/n  
03973 Sant Vicent del Raspeig - Alacant  
 Tel. 52 369 4358 - Fax 79 332 8055](https://www.google.es/maps/@71.171764,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12086&trk=tyah&trkInfo=tarId%0M1578093784924%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)